**KRAJEVNA SKUPNOST DORNBERK**

Številka: 2/2023

Datum: 31.1.2023

**Z A P I S N I K**

2. seje Krajevne skupnosti Dornberk, ki je potekala dne 31.1.2023 v pisarni krajevne skupnosti s pričetkom ob 19:00 uri.

Sejo je skladno s 13.členom Odloka o krajevnih skupnostih v Mestni občini Nova Gorica vodil Janko Harej, predsednik sveta krajevne skupnosti.

Zapisnik je vodila Davorina Mrevlje.

Prisotni: Janko Harej, Simon Justin, Sandi Slejko, Davorina Mrevlje, Mitja Cotič, Tatjana Šinigoj, Rajko Gregorič in Anton Harej (kot predstavnik MONG). Pri točki 2. je bil prisoten Egon Gregorič kot predstavnik organizatorja KS KLUB CHARLI.

Dnevni red:

1. potrditev zapisnika 1.seje
2. krajevni praznik v začetku septembra
3. prioritete delovanja v 2023
4. prireditev za žene v marcu
5. določitev mesta za postavitev knjigobežnice OŠ Dornberk
6. razno

Ad. 1) Potrditev zapisnika prejšnje seje

Sklep: Zapisnik 1.seje sveta KS z dne 12.1.2022 se sprejme.

Ad. 2) Krajevni praznik v začetku septembra

Predstavnik organizatorja dogodka KS KLUB CHARLI pojasni namere glede termina izvedbe Praznika grozdja in vina ter željene vsebine, ki naj bi jih praznik vključeval. Pri organiziranju dogodka se pričakuje soorganizacija dogodka s strani KS Dornberk. Glede na vsebino praznika je potrebna vključitev lokalnih vinarjev in ostalih interesnih združenj iz KS in/ali okolice (društva itd.).

Praznik je že bil izveden v letu 2022, vendar zaradi neugodnih vremenskih razmer v okrnjenih terminih in delnimi vsebinami. V izogib temu organizator načrtuje najem in postavitev večjega šotora, ki bi omogočil izvedbo tudi v primeru neugodnih vremenskih razmer.

Svet KS ocenjuje, da je predlagani termin izvedbe (prvi vikend v septembru) neugoden, saj se bodo vinarji dogodka težko udeležili zaradi trgatve. Organizatorju je bilo predlagano, da preuči možnost alternativnega termina v maju oz. juniju.

Sklep: KS organizira posvet z bližnjimi prebivalci kraja dogodka z namenom preverbe morebitnih zadržkov oz. predlogov glede izvedbe praznika.

Ad. 3.) prioritete delovanja v 2023

S strani MONG je KS prejela dopis, v katerem poziva KS, da sporoči želene projekte v letu 2023, razvrščene po prioritetah. Predsednik KS je na osnovi pobud krajanov in že podanih informacij na predhodnih sejah sveta KS pripravil seznam 21 projektov, ki so bili soglasno razvrščeni po prioritetah.

Sklep: člani KS potrdijo seznam projektov po prioritetah.

Ad. 4) prireditev za žene v marcu

S strani predhodne predsednice KS je bila podana informacija in predlog, da se poskuša ponovno organizirati prireditev za žene s predstavo, podobno kot je že bila v preteklem letu. Preverili smo možnost primernih predstav in njihov strošek. Svet KS je bil mnenja, da je glede na udeležbo na predhodnih dogodkih težko upravičiti strošek.

Sklep: Namesto prireditve se predlaga, da predstavniki KS Dornberk organizirajo obdaritev žena za 8.marec s cvetjem.

Ad. 5) določitev mesta za postavitev knjigobežnice OŠ Dornberk

OŠ Dornberk je za potrebe krajevne izdelala hišico, ki bi se postavila na primernem javnem kraju. Na seji je bilo predstavljenih več možnih lokacij, kot najugodnejša je bila ocenjena lokacija na trgu pred cerkvijo v Dornberku.

Sklep: knjigobežnica se postavi na trgu pred cerkvijo v Dornberku.

Ad. 6) razno

Imenovana inventurna komisija bo zaključila z inventuro v januarju.

Predsednik KS seznani svet, da je bil na MONG 19.1.1023 posredovan predhodno usklajen dopis oz. predlog za prenos lastništva objekta ŠD Dornberk na Mestno občino Nova Gorica. Sopodpisnik dopisa je tudi predsednik sedanjega lastnika nepremičnine tj. ŠD Dornberk.

Projekt Enotour 2: KS Dornberk je vključena v projekt Enotour 2 in s tem pridobi informacijsko tablo projekta. Svet KS se seznani z predvideno lokacijo postavitve table pred marketom.

Postavitev mize s klopjo: svet KS se strinja, da se miza s klopjo postavi pred obstoječo stavbo KS. Miza s klopjo bo tako služila tudi za potrebe uporabnikov avtobusne postaje.

Seja je bila zaključena ob 22:45.

Zapisala: Predsednik sveta KS:

Davorina Mrevlje Janko Harej